**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**OPĆINA BOSANSKA KRUPA**

**JEDINSTVENI OPĆINSKI ORGAN UPRAVE**

**OPĆINE BOSANSKA KRUPA**

**Broj:** 07-11-5-6332/20

**Bosanska Krupa,** 04.11.2020.godine

Na osnovu člana 70. stav (1), (3) i (6). Zakona o javnim nabavkama („Službeni glasnik BiH“, broj: 39/14), u konkurentskom postupku/zahtjevu za nabavke usluga za izradu idejnog projekta za rekonstrukciju i uređenje školskog sportskog igrališta Osnovne škole „Jezerski“, općina Bos. Krupa, Općinski načelnik, kao rukovodilac organa uprave, donosi:

**ODLUKA**

**o izboru najpovoljnijeg ponuđača**

1. Prihvata se ponuda ponuđača **d.o.o. “STUDIO DVA”** **Sarajevo** zaizradu idejnog projekta za rekonstrukciju i uređenje školskog sportskog igrališta Osnovne škole „Jezerski“, općina Bos. Krupa, sa cijenom u ukupnom iznosu od **1.390,00 KM bez PDV-a, odnosno 1.626,30 KM sa uračunatim PDV-om.**
2. Izabrani ponuđač iz tačke 1. Ove Odluke se obavezuju da u roku ne dužem od 5 (pet) dana od dana zaprimanja ove Odluke dostave originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka c) i d) Zakona o javnim nabavkama, ukoliko iste nije dostavio u sastavu ponude..
3. Po konačnosti ove odluke sa izabranim ponuđačem **d.o.o. “STUDIO DVA”** Sarajevo, potpisat će se ugovor o nabavci usluga zaizradu idejnog projekta za rekonstrukciju i uređenje školskog sportskog igrališta Osnovne škole „Jezerski“, općina Bos. Krupa.

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-6332/20 od 05.10.2020. godine. Javna nabavka je provedena putem konkurentskog postupka/zahtjeva za usluge izrade idejnog projekta za rekonstrukciju i uređenje školskog sportskog igrališta Osnovne škole „Jezerski“, općina Bos. Krupa

Obavještenje o nabavci broj: 1272-7-2-134-3-92/20 od 05.10.2020. godine, je objavljeno na portalu javnih nabavki. Poziv za preuzimanje TD upućena na tri adrese. Po objavljenim obavještenju rok za prijem ponuda je bio 12.10.2020. godine do 13,00 sati. Do označenog roka za prijem ponuda na protokol Ugovornog organa pristigle su tri ponude, a što je vidljivo iz tabelarnog pregleda dostavljenog od strane službenika koji radi na protokolu ugovornog organa i to:

1. **d.o.o.”GEO PREMJER” Cazin**, broj protokola: 07-11-5-6332-2/20 od 9.10.2020. godine u 9,30 sati
2. **d.o.o. “AD@ARHITEKT”** **Bihać**, broj protokola: 07-11-5-6332-3/20 od 12.10.2020. godine u 11,20 sati
3. **d.o.o. “STUDIO DVA”** **Sarajevo**, broj protokola: 07-11-5-6332-4/20 od 12.10.2020. godine u 11,59 sati

Komisija za provođenje postupka javne nabavke je u skladu sa tenderskom dokumentacijom dana 12.10.2020. godine u 13,30 sati izvršila javno otvaranje ponuda.

Komisija je pristupila otvaranju ponuda redosljedom kojim su pristigle na protokol ugovornog organa :

1. **Ponuđač** **d.o.o.”GEO PREMJER” Cazin ,** dostavljena ponuda uredno zapakovana I bez vidnih oštećenja, ponudio je:

cijena ponude: **1.500,00 KM bez PDV**,

iznos PDV:  **255,00 KM**

ukupna cijena sa PDV-om **1755,00 KM**

1. **Ponuđač**  **d.o.o. “AD@ARHITEKT” Bihać,** dostavljena ponuda uredno zapakovana I bez vidnih oštećenja, ponudio je:

cijena ponude: **1.600,00 KM bez PDV**,

iznos PDV:  **-**

ukupna cijena **1.600,00 KM**

1. **Ponuđač d.o.o. “STUDIO DVA” Sarajevo,** dostavljena ponuda uredno zapakovana I bez vidnih oštećenja, ponudio je:

cijena ponude: **1.390,00 KM bez PDV**,

iznos PDV: **236,30 KM**

ukupna cijena sa PDV-om **1.626,30 KM**

Komisija za provođenje postupka javne nabavke je izvršila evaluaciju prostiglih ponuda i konstatovala da ponuđač d.o.o.“GEO PREMJER“ Cazin nije dostavio kopiju ponude kako je to traženo tačkom 6.TD, te je predložila Ugovornom organu da istu odbaci kao neprihvaljivu jer ponuđač nije postupio po zahtjevima iz tenderske dokumentacije.

Konstatovano je da su ponude ponuđača d.o.o. “AD@ARHITEKT” Bihać i d.o.o. “STUDIO DVA” Sarajevo potpune, ispravne u formalno-pravnom smislu (ponuđači dostavili ponude u skladu sa tenderskom dokumentacijom) da računskih grešaka nije bilo, te da su ponude u okviru procijenjene vrijednosti.

S obzirom da u ovom postupku učestvuje ponuđač koji je PDV obveznik i ponuđač koji nije PDV obveznik Komisija je predložila Ugovornom organu da uputi Upit Agenciji za javne nabavke u vezi načina vrednovanja ponuda u ovom slučaju.

Komisija se ponovo sastala dana 02.11.2020 godine u 12:45 sati, nakon zaprimanja odgovora Agencije za javne nabavke na upit u kojem je navedeno :“...U slučaju da u jednom postupku javne nabavke učestvuju i ponuđači koji su PDV-e obveznici i ponuđači koji nisu PDV-e obveznici, tada se prilikom vrednovanja ponuda porede ukupne cijene ponuda bez PDV-a, a ne ukupne cijene ugovora“.

S obzirom na navedeno Komisija je izvršila poređenje ponuda bez PDV-a, te je ponuda ponuđača d.o.o. “STUDIO DVA” Sarajevo ponuda sa nižom cijenom bez PDV-a, što je i bio razlog da Komisija predloži ugovornom organu da donese Odluku o izboru najpovoljnijeg ponuđača i to d.o.o. “STUDIO DVA” Sarajevo i zaključi Ugovor.

S obzirom da se postupak odabira najpovoljnijeg ponuđača u predmetnoj javnoj nabaci zasniva se na kriteriju „najniža cijena“, tehnički zadovoljavajuće ponude , Ugovorni organ prihvatio je prijedlog Komisije i donio odluku o izboru najpovoljnijge ponuđača d.o.o. “STUDIO DVA” Sarajevo .

**Pouka o pravnom lijeku**

Protiv ove odluke može se izjaviti žalba najkasnije u roku od 5 (pet) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik **OPĆINSKI NAČELNIK**

Armin Halitović, dipl. ecc

Dostavljeno:

1. d.o.o. “STUDIO DVA” Sarajevo
2. d.o.o. “AD@ARHITEKT” Bihać
3. d.o.o.”GEO PREMJER” Cazin
4. U spis
5. a/a